حاطب بن عمرو

حاطب بن عمرو رضی اللہ تعالیٰ عنہ غزوہ بدر میں شامل صحابی اور کاتب وحی تھے۔
 نام و نسب 
حاطب نام، والد کا نام عمرو تھا، نسب نامہ یہ ہے حاطب بن عمرو بن عبد شمس بن عبد ود بن نصر بن مالک بن حسل بن عامر بن لوئی، ماں کا نام اسماء تھا۔ سہل بن عمرو سلیط بن عمرو سکران بن عمرو کے بھائی تھے۔

 اسلام و ہجرت 
آنحضرت ﷺ کے ارقم کے گھر میں تشریف لانے کے قبل مشرف باسلام ہوئے ، اسلام کے بعد حبشہ کی ہجرت کی،دونوں ہجرتوں کا شرف حاصل کیا،  پھر وہاں سے مدینہ گئے اور رفاعہ بن عبد لمنذر کے مہمان ہوئے۔ابن سعد،جزو3،ق1:294
 کاتب وحی 
دربارِ رسالت میں کتابت کا شرف حاصل کیا، ابن مسکویہ، ابن سیدالناس عراقی اور انصاری وغیرہ نے اس کی صراحت فرمائی ہے۔   تجارب الامم 1/291، عیون الاثر 2/ 316، شرح الفیہ عراقی 246  
 غزوات 
مدینہ آنے کے بعد بدرعظمیٰ میں شریک ہوئے،اصابہ:1/315 بدر کے بعد غزوہ احد میں بھی شرکت کا پتہ چلتا ہے، مگر اس کے بعد کے حالات معلوم نہیں۔اسد الغابہ جلد 1 صفحہ499حصہ اول مؤلف: ابو الحسن عز الدين ابن الاثير ،ناشر: المیزان ناشران و تاجران کتب لاہور
 حوالہ جات 

زمرہ:اصحاب بدر
زمرہ:مہاجرین حبشہ
زمرہ:اصحاب احد